Združenje mestnih občin Slovenije

Izboljšanje učinkovitosti procesov absorpcije EU sredstev v Sloveniji - zaključni dogodek
2025-07-02 11:00 - 13:00 (Europe/Ljubljana) | Hotel MONS, Pot za Brdom 4, Ljubljana, 1000, Slovenia
Združenje mestnih občin Slovenije v sodelovanju z Evropsko komisijo (DG REFORM) in Agencijo za gospodarsko sodelovanje in razvoj (»aed«, Avstrija) vabi na predstavitev dognanj o učinkovitosti koriščenja EU sredstev na mehanizmu CTN v finančni perspektivi 2014-2020, o izvajanju, že uveljavljenih in še potrebnih izboljšavah v finančni perspektivi 2021-2027 ter o pripravah na obdobje po 2027.
Na dogodku bodo predstavljene analize in predlogi, ki so bili pripravljeni pod okriljem projekta TSI vzporedno z rednim izvajanjem znotraj ekosistema večnivojskega upravljanja mehanizma CTN. Dogodek bo priložnost za razpravo o nadaljnjih korakih za izboljšanje učinkovitosti izvajanja CTN mehanizma in koriščenja EU sredstev v Sloveniji.
Uvodni nagovor na dogodku bodo imeli minister za kohezijo in regionalni razvoj dr. Aleksander Jevšek, podpredsednik ZMOS in župam MO Slovenj Gradec Tilen Klugler, namestnik vodje za javno upravo pri Delovni skupini za reforme in naložbe (SG Reform) Florian Hauser.
Udeležba je brezplačna, potrebna pa je predhodna prijava do 30. 6. 2025 preko te spletne strani.

Dogodek MNVP na temo zakona o oskrbi s pitno vodo, projektih, vzdrževanju vodotokov
2025-06-05 11:00 - 17:00 | Dvorana Smelt, Dunajska cesta 160, Ljubljana, 1000, Slovenia
Ministrstvo za naravne vire in prostor vabi na dogodek, ki bo 5. 6. 2025, s pričetkom ob 11. uri, v dvorani Smelt v Ljubljani. Na dogodku bodo osvetljene aktualne teme:

izvajanje Zakona o oskrbi s pitno vodo ter odvajanju in čiščenju komunalne in padavinske odpadne vode (ZOPVOOV) in priprava podzakonskih predpisov,
priprava dokumentacij in vlog občin za ureditev oskrbe s pitno vodo in odvajanjem in čiščenjem odpadne vode za pridobitev evropskih sredstev,
pospešena priprave projektov in vlog občin in financiranje ukrepov za odpravo posledic naravnih nesreč ter pospešeno potrjevanje ter izplačevanje s strani države
izvajanja vzdrževalnih in investicijskih del na vodotokih – stanje, časovnica in viri financiranja.

V zvezi s predstavitvijo ZOPVOOV, ki bo prva te vrste, se zbirajo vprašanja o izvajanju zakona, ki jih lahko mestne občine sporočijo do 1. 6. 2025.

CTN v praksi: Izzivi in priložnosti večnivojskega upravljanja
2025-05-20 10:00 - 14:00 | Hotel MONS, Pot za Brdom 4, Ljubljana, 1000, Slovenia
Združenje mestnih občin Slovenije v sodelovanju z Agencijo za gospodarsko sodelovanje in razvoj (»aed«, Avstrija), Ministrstvom za kohezijo in regionalni razvoj, Ministrstvom za naravne vire in prostor ter Ministrstvom za okolje, podnebje in energijo vabi na informativni dan »CTN v praksi: Izzivi in priložnosti večnivojskega upravljanja«, ki bo potekal v torek, 20. maja 2025, v hotelu MONS v Ljubljani.
Dogodek organiziramo kot priložnost za odprti dialog med mestnimi občinami in posredniškimi telesi. Srečanje bo namenjeno izmenjavi izkušenj in stališč glede kakovosti vlog, izzivov pri izvajanju povabil, upravičenosti stroškov ter iskanju skupnih rešitev za večjo učinkovitost postopkov. Cilj mest in države je namreč v osnovi isti – uspešno počrpati EU sredstva z dobrimi projekti. V ospredje postavljamo partnersko sodelovanje, s poudarkom na praktičnih izzivih ter prepoznavanju priložnosti za nadaljnje izboljšave.
Za razpravo o specifičnih ciljih in upravičenih namenih vas prosimo, da nam do četrtka, 15. 5. 2025, na elektronski naslov zmos@koper.si posredujete ključna vsebinska vprašanja. Zaradi časovnih omejitev si pridržujemo pravico do vsebinske selekcije poslanih vprašanj, ki bodo vključena v razpravo.
Dogodek je v prvi vrsti namenjen pripravljavcem CTN vlog na mestnih občinah in pregledovalcem vlog ter skrbnikom projektov na posredniških telesih. Udeležba je brezplačna, potrebna pa je predhodna prijava do 15. 5. 2025 preko te spletne strani.

Okvirni program

Ura
Vsebina

10:00 – 10:30
Prihod udeležencev in registracija

10:30 – 10:40
Uvodni nagovor – mag. Marko Koprivc, državni sekretar, MKRR

10:40 – 11:00
CTN – ključni dosežki in rezultati do sedaj

11:00 – 11:45
Panelna razprava: Država in mesta v istem čolnu
o Dobre in slabe prakse vlog v 2. fazi (MNVP, MOPE)
o Načelo »da se ne škoduje bistveno« – DNSH (MNVP)
o Pogledi upravičencev na izvajanje 2. faze (ZMOS)

11:45 – 12:00
Odmor

12:00 – 12:40
Specifični cilji in upravičeni nameni – odgovori na vprašanja

12:40 – 13:00
Skupne pobude za nadaljnje korake v okviru projekta TSI

13:00 – 14:00
Kosilo in neformalna izmenjava mnenj

URBACT info dan
2025-04-17 10:00 - 12:00 | po spletu
Nacionalna URBACT točka vabi na spletni info dan, kjer bodo predstavljene slovenske URBACT dobre prakse, udeležnci pa bodo izvedeli vse o prihajajočem URBACT razpisu za prenosne mreže, ki se odpre 1. aprila, in slišali o izkušnjah sodelovanja v programu URBACT iz prve roke.
Prijave na dogodek so možne tukaj.

Brezplačno izobraževanje: Zakonodajni postopek
2025-04-16 09:30 - 13:00 | Mestna občina Ljubljana, Mestni trg 1, Ljubljana, 1000, Slovenia
Združenje mestnih občin Slovenije vabi na brezplačno izobraževanje s področja zakonodajnega postopka, ki bo 16. aprila v Mestni občini Ljubljana, s pričetkom ob 9.30.
Delavnica bo izvedena s strani dr. Dušana Štrusa. Dr. Štrus je priznan strokovnjak na področju ustavnega, parlamentarnega in volilnega prava, z bogatimi izkušnjami pri poučevanju zakonodajnega postopka.
OKVIRNI PROGRAM:

zakonodajni postopek v ožjem in širšem smislu,
vlaganje amandmajev,
pregled vloženih predlogov zakonov na spletni strani DZ in povezava s terminskim planom DZ,
odločanje Kolegija predsednika DZ glede predlogov nujnih in skrajšanih postopkov,
pospeševanje rednega zakonodajnega postopka DZ z izrednimi sejami DZ,
vloga občin v zakonodajnem postopku DZ.

Izobraževanje je brezplačno, zato vabimo vse zainteresirane, da se prijavijo najkasneje do ponedeljka, 9. aprila 2025, oziroma do zapolnitve prostih mest.
Da bo srečanje čim bolj konstruktivno, vas prosimo, da morebitna vprašanja za predavatelja posredujete na elektronski naslov zmos@koper.si najkasneje do 9. aprila 2025.

Webinar: Sodelovanje pri pripravi nacionalnih načrtov za obnovo narave
2025-04-09 10:00 - 12:30 | po spletu
V okviru aktivnosti tematskega partnerstva Urbane agende EU za ozelenitev mest, v katerem sodeluje tudi ZMOS, bo 9. 4. 2025 izveden webinar na temo večnivojskega sodelovanja pri pripravi nacionalnih načrtov za obnovo narave, ki jih predpisuje Uredba EU o obnovi narave.
Spletni seminar bo obravnaval ključna vprašanja o tem, kako naj mesta, regije in nacionalne vlade sodelujejo pri oblikovanju nacionalnih načrtov za obnovo narave (NNON). Udeleženci bodo raziskali, kako je mogoče uskladiti politične ambicije na različnih ravneh za zagotovitev učinkovitega izvajanja. Razprava bo poudarila vlogo občin in regionalnih oblasti pri oblikovanju ukrepov za obnovo, zagotavljanju povezave z obstoječimi politikami ter premagovanju upravnih ovir.
Opredelitev okvira za sodelovanjeAxelle Griffon, višja svetovalka za okolje in mobilnost pri Svetu evropskih občin in regij (CEMR), bo predstavila vpoglede v rezultate ankete o glavnih ovirah za sodelovanje med različnimi ravnmi oblasti. Ludvig Forslund iz Evropske agencije za okolje (TBC) bo predstavil pregled enotnega formata za NNON, vključno z vlogo lokalnih administrativnih enot (LAU) in območij urbanih ekosistemov (UEA) pri poročanju, tipologijami ukrepov za ozelenitev mest, povezavami s politikami in mehanizmi financiranja.
Študija primera: Sodelovanje med vladami pri načrtovanju nacionalne obnovePredstavljen bo primer sodelovanja med nacionalno in lokalno ravnjo v praksi. Laura Maki iz Finske zveze občin (TBC) bo predstavila izkušnje sodelovanja med finskimi občinami in nacionalno vlado pri načrtovanju obnove mest. Hrvaško ministrstvo za trajnostni razvoj in zeleni prehod (TBC) bo podalo vpogled v priprave Hrvaške na izvajanje uredbe o obnovi narave.
Spletni seminar bo moderirala Heather Brooks (Eurocities), vključena pa bo tudi interaktivna razprava z možnostjo neposrednega sodelovanja udeležencev s predavatelji.
Udeležba je brezplačna, potrebna pa je predhodna prijava tukaj.

EUI info dan
2025-04-04 10:00 - 12:00 | po spletu
Urbana nacionalna kontaktna točka EUI vabi k udeležbi na spletnem info dnevu Evropske pobude za mesta (EUI).
Na dogodku bodo predstavljeni aktualni razpisi EUI:

Peer review – medsebojni pregled trajnostnih urbanih strategij (odprt do 1. 5. 2025 do 12.00)
City-to-city exchange – izmenjava mest (odprt razpis, prijave možne ves čas)
Dobre prakse CTN (odprt do 14. 4. 2025 do 14.00)

Prijavo na dogodek opravite tukaj.

Izobraževanje: Izzivi ZSTSPJS
2025-04-03 09:00 - 13:00 | Mestna občina Ljubljana, Mestni trg 1, Ljubljana, 1000, Slovenia
Združenje mestnih občin Slovenije v sodelovanju z Mestno občina Ljubljana vabi na delovno izobraževalno srečanje glede novosti in izzivov, ki jih prinaša Zakon o skupnih temeljih sistema plač v javnem sektorju.
Delavnica bo izvedena s strani ga. Štefke Korade Purg. Ga. Purg je strokovnjakinja iz področja državne uprave, z več kot 30 letnimi izkušnjami na področjih organiziranosti in sistemskega urejanja uprave in javnega sektorja, upravljanja kadrovskih virov s posebnim poudarkom na izvajanju in dograjevanju sistema javnih uslužbencev in tudi plačnega sistema ter sistemizacije delovnih mest.
OKVIRNI PROGRAM SREČANJA:
1. Zakon o skupnih temeljih sistema plač v javnem sektorju (ZSTSPJS):

določanje plačnih razredov ob zaposlitvi, premestitvi in prehodih med delovnimi mesti,
institut spregleda izobrazbe pri zaposlovanju v javnem sektorju, pri premeščanju javnih uslužbencev ali sklenitvah pogodbe o zaposlitvi za delovno mesto v višjem tarifnem razredu,
spremenjeni normativni okvir za napredovanje javnih uslužbencev v višje plačne razrede (pravne podlage oziroma ureditev napredovanja v višji plačni razred s poudarkom na prehodu v nov sistem, posebnosti in pogojih za napredovanje).

2. Predlog Zakona o javnih uslužbencih (ZJU-1)

spremembe in novosti,
spremembe na področju usposabljanja in izpopolnjevanja v smislu stalne nadgradnje strokovnosti javnih uslužbencev za krepitev strokovnosti in neodvisnosti javnih uslužbencev prinaša,
centralizacija postopkov in enotna vstopna točka za zaposlitve z vzpostavitvijo Centra za kadre, ki bo na enem mestu skrbel za ravnanje z zaposlenimi v organih državne uprave, kaj pomeni za interni trg dela za področje lokalne samouprave,
spodbujanje mobilnosti javnih uslužbencev,
informacijski sistem.

3. Predlog Zakona o funkcionarjih

novosti glede pravic funkcionarjev, specifike oziroma posebnosti

Za bolj konstruktivno srečanje prosimo za vaša morebitna vprašanja za predavateljico. Vprašanja pošljite na elektronski naslov zmos@koper.si, najkasneje do 27. 3. 2025.

Digitalizacija - spletno izobraževanje (III): Podpora in mreže
2025-04-02 10:00 - 11:30 | po spletu
ZMOS kot član EU Mreže pametnih skupnosti vabi mestne in druge občine k udeležbi na spletnih izobraževalnih dogodkih, ki bodo potekali tri srede, in sicer 5. 3., 19. 3. in 2. 4. 2025, s pričetkom ob 10. uri, preko MS Teams.
Z izobraževalnimi dogodki se nadaljuje obravnava tem, ki so bile izpostavljene že na dogodku septembra lani (povezava do predstavitev). Namen spletnih srečanj je podrobnejša seznanitev z nekaterimi digitalnimi temami in orodji, ki bodo udeležencem v pomoč pri izvajanju ukrepov digitalne preobrazbe v lastnih lokalnih skupnostih. Poleg tujih predavateljev bodo predstavljene tudi nekatere prakse iz Slovenije. Dogodke bo moderiral Peter Geršič, predsednik Odbora za digitalizacijo in pametna mesta ZMOS. Del predstavitev bo v angleškem jeziku.
Udeležba na vseh dogodkih je brezplačna, potrebna pa je predhodna prijava preko te povezave.

Dogodek 3: PODPORA IN MREŽE
Sreda, 2. 4. 2025, 10.00-11.30
Tretji dogodek bo namenjen spoznavanju brezplačnih storitev podpore in delovanja mrež, ki lahko lokalnim skupnostim pomagajo pri prizadevanjih za digitalni razvoj. Poudarek bo dan tudi potencialnim virom za financiranje projektov digitalizacije.
Predviden program:

Living-in.EU: portal do izmenjave znanja, virov in razširljivih rešitev,
Priložnosti za EU financiranje pri izvajanju digitalnih strategij, Ignacio Garcia Vega, Serendipity
Primer prijave digitalnega projekta Mestne občine Velenje na CTN: »Digitalna platforma Pametno Velenje – mobilnost«, Mestna občina Velenje

Slovenska mesta na poti k podnebni nevtralnosti – stanje in perspektive
2025-03-25 10:00 - 13:00 | Kreativni center Čuk, Stari trg 11, Velenje, 3320, Slovenia
Združenje mestnih občin Slovenije ob podpori Konvencije županov za podnebne spremembe in energijo in v sodelovanju z Mestno občino Velenje organizira dogodek na temo izvajanja Misije EU za podnebno nevtralna in pametna mesta.
Slovenija se lahko pohvali s kar tremi mesti, ki so bila sprejeta v misijo, tj. Kranjem, Ljubljano in Velenjem. Hkrati pa projekte v smeri podnebne nevtralnosti in odpornosti izvajajo tudi številna druga mesta. Na dogodku želimo mestom in drugi javnosti predstaviti nekatere tovrstne ukrepe in tako prispevati k izmenjavi dobrih praks ter širši razpravi o podpori, ki jo slovenska mesta potrebujejo za doseganje podnebnih ciljev.
Udeležba na dogodku je brezplačna, potrebna pa je predhodna prijava do 21. 3. 2025 oziroma do zapolnitve prostih mest na tej spletni strani.
Okvirni program dogodka je

10.00
Uvodni nagovor
Peter Dermol, župan MO Velenje

10.05
Predstavitev projekta UP-SCALE in programa Net Zero Cities
Polona Prosen Šprajc, Mestna občina Kranj

10.30
Podnebna pogodba MO Ljubljana
Nataša Jazbinšek Seršen, Mestna občina Ljubljana

10.50
Strategija in akcijski načrt za blaženje in preprečevanje negativnih posledic vročinskih valov v Mariboru
Gordana Kolesarić, Mestna občina Maribor

11.15
Preoblikovanje daljinskega ogrevanja Šaleške doline za trajnostno prihodnost
mag. Iztok Mori, Mestna občina Velenje

11.35
Načrtovani razpisi in izvajanje politik MOPE
Andrej Gnezda in Klemen Košir, Ministrstvo za okolje, podnebje in energijo

11.50
Aktivnosti Konvencije županov
Alenka Pograjc, ZMOS

12.00
Pogostitev in mreženje

Digitalizacija - spletno izobraževanje (II): Digitalni dvojčki
2025-03-19 10:00 - 11:30 | po spletu
ZMOS kot član EU Mreže pametnih skupnosti vabi mestne in druge občine k udeležbi na spletnih izobraževalnih dogodkih, ki bodo potekali tri srede, in sicer 5. 3., 19. 3. in 2. 4. 2025, s pričetkom ob 10. uri, preko MS Teams.
Z izobraževalnimi dogodki se nadaljuje obravnava tem, ki so bile izpostavljene že na dogodku septembra lani (povezava do predstavitev). Namen spletnih srečanj je podrobnejša seznanitev z nekaterimi digitalnimi temami in orodji, ki bodo udeležencem v pomoč pri izvajanju ukrepov digitalne preobrazbe v lastnih lokalnih skupnostih. Poleg tujih predavateljev bodo predstavljene tudi nekatere prakse iz Slovenije. Dogodke bo moderiral Peter Geršič, predsednik Odbora za digitalizacijo in pametna mesta ZMOS. Del predstavitev bo v angleškem jeziku.
Udeležba na vseh dogodkih je brezplačna, potrebna pa je predhodna prijava preko te povezave.

Dogodek 2: DIGITALNI DVOJČKI
Sreda, 19. 3. 2025, 10.00-11.30
Kot nadaljevanje prvega dogodka je predviden vpogled v infrastrukturo in ukrepe, ki so potrebni za izvedbo načrta digitalizacije in vzpostavitve lokalnih digitalnih dvojčkov. Predstavljen bo pomen MIM (Minimum Interoperability Mechanisms) in odprtokodnih orodij, ki bodo na voljo preko EU Local Digital Twins Toolbox.
Predviden program:

Platforme za odprte podatke in podatkovni prostori: temelj lokalnih digitalnih dvojčkov, Michael Mulquin, OASC
Izgradnja odprte referenčne arhitekture s pomočjo MIM-ov, Michael Mulquin, OASC
Storitve EU Local Digital Twins Toolbox in viri, ki so na voljo za pametne skupnosti, Patricia Tamarit NUNSYS
Predstavitev delovanja in načrtov EDIC CitiVERSE, *v potrjevanju

Dogodek 3: PODPORA IN MREŽE
Sreda, 2. 4. 2025, 10.00-11.30
Tretji dogodek bo namenjen spoznavanju brezplačnih storitev podpore in delovanja mrež, ki lahko lokalnim skupnostim pomagajo pri prizadevanjih za digitalni razvoj. Poudarek bo dan tudi potencialnim virom za financiranje projektov digitalizacije.
Predviden program:

Living-in.EU: portal do izmenjave znanja, virov in razširljivih rešitev,
Priložnosti za EU financiranje pri izvajanju digitalnih strategij, Ignacio Garcia Vega, Serendipity
Primer prijave digitalnega projekta Mestne občine Velenje na CTN: »Digitalna platforma Pametno Velenje – mobilnost«, Mestna občina Velenje

Slavnostni podpis Zavezništva za razvoj med Gospodarsko zbornico Slovenije in združenji občin
2025-03-18 11:00 - 12:00 | GZS, Dimičeva 13, Ljubljana, 1000, Slovenia
Gospodarska zbornica Slovenije, Združenje občin Slovenije, Skupnost občin Slovenije in Združenje mestnih občin Slovenije se zavedamo pomena tesnega sodelovanja med gospodarstvom in lokalnimi skupnostmi za dosego trajnostnega in skladnega urbanega ter regionalnega razvoja.
Zato želimo vzpostaviti dolgoročno partnerstvo, ki bo temeljilo na skupnih prizadevanjih za krepitev gospodarske rasti, izboljšanje kakovosti življenja prebivalcev in spodbujanje inovacij na lokalni in državni ravni.
V torek, 18. marca 2025, ob 11. uri bo potekal slavnostni podpis Zavezništva za razvoj: Partnerstva gospodarstva in občin za trajnostno rast in blaginjo, v prostorih GZS, Dimičeva 13, Ljubljana, Poslovna oaza, 7. nadstropje.
Zavezništvo za razvoj bodo podpisali:

Vesna Nahtigal, generalna direktorica GZS
Robert Smrdelj, predsednik Združenja občin Slovenije
Gregor Macedoni, predsednik Skupnosti občin Slovenije
Samo Turel, predsednik Združenja mestnih občin Slovenije

Podpisniki bodo dali izjavo za medije. Ob priložnosti podpisa bo organiziran fototermin, podpisniki pa bodo na voljo tudi za dodatne izjave in vaša vprašanja.

Konferenca o Strategiji za preprečevanje in končanje brezdomstva v Sloveniji 2025-2035
2025-03-17 08:30 - 16:00 | Cankarjev dom, Prešernova cesta 10, Ljubljana, 1000, Slovenia
Ministrstvo za delo, družino, socialne zadeve in enake možnosti vabi na konferenco, na kateri bo predstavljena Strategija za preprečevanje in končanje brezdomstva v Sloveniji 2025-2035. Dokument celovito obravnava področje brezdomstva, določa prednostna področja in ponuja usmeritve za reševanje brezdomstva v Sloveniji. Dogodek bo potekal 17. 3. 2025 s pričetkom ob 8.30 v Cankarjevem domu v Ljubljani.
Konferenco bosta z nagovorom otvorila minister za delo, družino socialne zadeve in enake možnosti Luka Mesec ter minister za solidarno prihodnost Simon Maljevac. V nadaljevanju bodo svoje izkušnje s terena delili tudi izvajalci socialnovarstvenih programov iz Slovenije. O praksah za končanje brezdomstva na mednarodni ravni pa bo spregovoril direktor združenja FEANTSA (Evropska federacija organizacij, ki delujejo na področju brezdomstva) ter predstavniki vlade in nevladnih organizacij z Irske, iz Španije in s Finske.
Prijave so odprte do zapolnitve mest oz. do 10. 3. 2025, za povezavo pišite na zmos@koper.si.
Poleg nagovorov ministrov, program vključuje razpravo o preprečevanju in končanju brezdomstva v Evropski uniji, okrogli mizi o pristopu “Najprej stanovanje” in pogostitev.

Javni posvet o Strategiji razvoja socialne ekonomije 2025-2035
2025-03-10 12:00 - 15:00 | Center Rog, Trubarjeva cesta 72, Ljubljana, 1000, Slovenia
MGTŠ vabi na javni posvet, kjer bo deležnikom socialne ekonomije predstavljen proces oblikovanja strategije in opravljena razprava o sami vsebini dokumenta.
K udeležbi na javnem posvetu ministrstvo vabi vse deležnike, ki delujejo na področju socialnega podjetništva in socialne ekonomije ter želijo s svojimi idejami, znanjem in izkušnjami sodelovati pri oblikovanju vsebine strategije razvoja socialne ekonomije za obdobje 2025–2035.
Posvet bo namenjen odprti razpravi predvsem o strateških in operativnih ciljih strategije. Zato predlagamo, da se zainteresirani deležnik predhodno seznanijo z vsebino predlagane strategije, ki je bila 21. februarja 2025 objavljena na spletni strani eDemokracija. Tako bodo lahko prispevali konkretne predloge, izpostavili ključne dileme oziroma vprašanja ter bistveno pripomogli k oblikovanju ambiciozne strategije, ki bo hkrati tudi izvedljiva ter bo odražala potrebe organizacij socialne ekonomije.
Prijava na javni posvet je mogoča prek elektronskega gp.mgts@gov.si s pripisom: »Prijava na javni posvet o strategiji razvoja socialne ekonomije za obdobje 2025–2035«, in sicer do 10. marca 2025 do 10. ure.
Javni posvet organiziramo v sodelovanju z Doba Fakulteto za uporabne poslovne in družbene študije Maribor, kot slovenskim partnerjem v projektu Načrt za napredna znanja in spretnosti ter usposabljanja v socialnem gospodarstvu – baSE (angleško Blueprint for advanced skills & trainings in the social economy), ki bo javni posvet moderirala.

Posvet o delovanju skupnih občinskih uprav
2025-03-05 10:00 - 14:00 | Koroški dom starostnikov, PE Ravne, Javornik 11, Ravne na Koroškem, 2390, Slovenia
Ministrstvo za javno upravo vabi na letni strokovni posvet o delovanju skupnih občinskih uprav (SOU). Na posvetu bodo predstavljene nromativne spremembe, izkušnje in trendi delovanja SOU, napotki ob izdaji zahtevkov za sofinanciranje in druge vsebine. Med drugim bo predstavljen prenovljei Pravilnik o izvajanju sofinanciranja skupnega opravljanja posameznih nalog občinske uprave in s tem povezan spremenjen način pošiljanja poročil SOU in vlaganja zahtevkov.
Posvet bo potekal 5. 3. 2025, s pričetkom ob 10. uri, v prostorih Koroškega doma starostnikov, PE Ravne.
Na posvet so primarno vabljeni vodje in zaposleni v SOU, pa tudi zaposleni na občinskih upravah, ki pripravljajo zahtevke za sofinanciranje.
Udeleženci lahko na vesna.pest@gov.si posredujejo vnaprej vprašanja. Za udeležbo je potrebna predhodna prijava na tej povezavi.

Digitalizacija - spletno izobraževanje (I): Zmogljivosti za digitalizacijo
2025-03-05 10:00 - 11:30 | po spletu
ZMOS kot član EU Mreže pametnih skupnosti vabi mestne in druge občine k udeležbi na spletnih izobraževalnih dogodkih, ki bodo potekali tri srede, in sicer 5. 3., 19. 3. in 2. 4. 2025, s pričetkom ob 10. uri, preko MS Teams.
Z izobraževalnimi dogodki se nadaljuje obravnava tem, ki so bile izpostavljene že na dogodku septembra lani (povezava do predstavitev). Namen spletnih srečanj je podrobnejša seznanitev z nekaterimi digitalnimi temami in orodji, ki bodo udeležencem v pomoč pri izvajanju ukrepov digitalne preobrazbe v lastnih lokalnih skupnostih. Poleg tujih predavateljev bodo predstavljene tudi nekatere prakse iz Slovenije. Dogodke bo moderiral Peter Geršič, predsednik Odbora za digitalizacijo in pametna mesta ZMOS. Del predstavitev bo v angleškem jeziku.
Udeležba na vseh dogodkih je brezplačna, potrebna pa je predhodna prijava preko te povezave.

Dogodek 1: ZMOGLJIVOSTI ZA DIGITALIZACIJO – izkoriščanje potenciala digitalizacije
Sreda, 5. 3. 2025, 10.00-11.30
Vsebina bo povezovala potenciale digitalizacije in doseganje Zelenega dogovora EU. Predstavljeno bo orodje LORDIMAS, s katerim lahko lokalne skupnosti ocenijo lastno digitalno zrelost, povezave med lokalnimi digitalnimi dvojčki in Zelenim dogovorom, priložnosti, ki jih ponuja platforma Net Zero Cities v okviru Misije EU za podnebno nevtralna in pametna mesta, pristop k pripravi načrta digitalizacije, hkrati pa bosta svoje izkušnje delili mestni občini Novo mesto in Ljubljana.
Predviden program:

Doseganje razogljičenja s podporo platforme misije EU, Eugenia Mansutti, Eurocities
Ocenjevanje digitalne zrelosti z LORDIMAS, Paresa Markianidou, Technopolis Group
Izkušnje Mestne občine Novo mesto z LORDIMAS, Peter Geršič, Mestna občina Novo mesto
Razvoj načrta za digitalizacijo, Douwe Schoondorp, Deloitte
Podpora pri javnih naročilih za pametne skupnosti – prilagojene predloge in smernice za javna naročila, Eliana Gerardi, Intellera
Aktivnosti Mestne občine Ljubljana na področju digitalizacije, Sabina Popit, Mestna občina Ljubljana

Dogodek 2: DIGITALNI DVOJČKI
Sreda, 19. 3. 2025, 10.00-11.30
Kot nadaljevanje prvega dogodka je predviden vpogled v infrastrukturo in ukrepe, ki so potrebni za izvedbo načrta digitalizacije in vzpostavitve lokalnih digitalnih dvojčkov. Predstavljen bo pomen MIM (Minimum Interoperability Mechanisms) in odprtokodnih orodij, ki bodo na voljo preko EU Local Digital Twins Toolbox.
Predviden program:

Platforme za odprte podatke in podatkovni prostori: temelj lokalnih digitalnih dvojčkov, Michael Mulquin, OASC
Izgradnja odprte referenčne arhitekture s pomočjo MIM-ov, Michael Mulquin, OASC
Storitve EU Local Digital Twins Toolbox in viri, ki so na voljo za pametne skupnosti, Patricia Tamarit NUNSYS
Predstavitev delovanja in načrtov EDIC CitiVERSE, *v potrjevanju

Dogodek 3: PODPORA IN MREŽE
Sreda, 2. 4. 2025, 10.00-11.30
Tretji dogodek bo namenjen spoznavanju brezplačnih storitev podpore in delovanja mrež, ki lahko lokalnim skupnostim pomagajo pri prizadevanjih za digitalni razvoj. Poudarek bo dan tudi potencialnim virom za financiranje projektov digitalizacije.
Predviden program:

Living-in.EU: portal do izmenjave znanja, virov in razširljivih rešitev,
Priložnosti za EU financiranje pri izvajanju digitalnih strategij, Ignacio Garcia Vega, Serendipity
Primer prijave digitalnega projekta Mestne občine Velenje na CTN: »Digitalna platforma Pametno Velenje – mobilnost«, Mestna občina Velenje

Posvet za občine o Socialnem skladu za podnebje
2025-03-05 09:00 - 12:00 | Ministrstvo za vzgojo in izobraževanje, Masarykova cesta 16, Ljubljana, 1000, Slovenia
Ministrstvo za okolje, podnebje in energijo (MOPE) vabi predstavnike občin, RRA-jev in lokalnih energetskih agencij na posvet o Socialnem skladu za podnebje.
Socialni sklad za podnebje je nov instrument EU, namenjen podpori ranljivim gospodinjstvom, uporabnikom prevoznih storitev in mikro podjetjem pri soočanju z morebitnim zvišanjem cen goriv za ogrevanje in prevoz. Slovenija mora do junija 2025 Evropski komisiji predložiti socialni načrt za podnebje, ki bo določil ukrepe, ki trajno zmanjšujejo energetsko revščino in prevozno revščino ter tveganja za njun nastanek.
Občine imajo pri izvajanju ukrepov pomembno vlogo – od prenove stanovanj v občinski lasti in spodbujanja energetske učinkovitosti do organizacije prevozov na klic in souporabe javnega prevoza. S sodelovanjem na posvetu lahko pomagate oblikovati rešitve, ki bodo imele dolgoročne učinke tudi v vaši občini.
Na posvetu se boste:

spoznali z osnutkom ukrepov socialnega načrta za podnebje in prispevali svoje predloge,
seznanili z dobrimi praksami pri zmanjševanju energetske in prevozne revščine,
spoznali s konkretnimi priložnostmi za občine, kot so prenova energetsko neučinkovitih stavb, vzpostavitev energetskih skupnosti, izboljšanje dostopa do javnega prevoza in spodbude za brezemisijska vozila,
srečali s strokovnjaki in predstavniki drugih občin ter izmenjali izkušnje.

Prijave za udeležbo lahko oddate do 25. 2. 2025 oz. do zapolnitve mest na tej povezavi.
Vprašanja in pripombe lahko posredujete že pred dogodkom tukaj.
Dogodek bo potekal tako v živo kot tudi z možnostjo udeležbe na daljavo.
Okvirni program dogodka je:
9:00 – Uvod: predstavitev Socialnega sklada za podnebje
9: 30 – Ukrepi za zmanjšanje energetske revščine in ranljivosti – predstavitev, razprava in primeri dobrih praks
10:30 – Odmor
10:45 – Ukrepi za zmanjšanje prevozne revščine in ranljivosti – Predstavitev in primeri dobrih praks ter delavnica: razprava v skupinah (za prisotne v živo)
12:00 – Zaključek in pogostitev

Spletna predstavitev predpisov s področja svetlobnega onesnaževanja
2025-02-14 10:00 - 12:00 | po spletu
Ministrstvo za okolje, podnebje in energijo (MOPE) je dalo v javno obravnavo dva predpisa s področja svetlobnega onesnaževanja, in sicer:

Predlog Uredbe o omejevanju svetlobnega onesnaževanja (eDemokracija),
Predlog Pravilnika o monitoringu svetlobnega onesnaževanja okolja (eDemokracija).

Predlog uredbe, med drugim, predvideva prepoved osvetljevanja izven naselij (razen izjem, npr. varnost v cestnem prometu, kulturno zgodovinski pomen objektov itd.), uvaja se obvezno poročanje o svetlobni energiji in porabljeni električni energiji za vse občine ter izdelava načrta razsvetljave za vse večje upravljavce, nadzor se širi na vse vrste razsvetljave, tudi na razsvetljavo stanovanjskih stavb v smislu obveznega ugašanja v poznem nočnem času, ureja se razsvetljava parkirnih površin itd. Uredba določa tudi presečne datume, ko je potrebno doseči prilagojene ciljne vrednosti letne svetlobne energije vseh svetilk razsvetljave cest in javnih površin, ki jo upravlja občina, izračunane na prebivalca s stalnim ali začasnim prebivališčem v občini (do 31. 12. 2027 4000 klmh (kilo lumen ur), nato do 31. 12. 2034 3500 klmh, kasneje skladno z 8. čl. uredbe 3000 klmh).
V sodelovanju z MOPE vas vabimo na spletno predstavitev vsebine in razpravo s pripravljavci obeh predpisov. Spletni dogodek bo v petek, 14. 2. 2025, s pričetkom ob 10. uri, preko MS TEAMS povezave. Interes za udeležbo lahko sporočite na zmos@koper.si.
